VAGYONÁTADÁSI SZERZŐDÉS

(Célhoz kötött, végleges pénzeszköz-átadásról)
amely létrejött egyfelől
BALATONAKALI KÖZSÉG ÖNKORMÁNYZATA
székhely: 8243 Balatonakali, Kossuth L. u. 45.

statisztikai számjele: 15734288-8411-321-19

adószám: 15734288-2-19

törzsszám: 734280

képviseli: Koncz Imre polgármester
mint Átadó (a továbbiakban: Átadó),
másfelől 
másrészről BALATONAKALI GYERMEKEKÉRT ALAPÍTVÁNY

 (8243 Balatonakali, Révész u. 2.; 

adószám: 19311353-1-19 (Veszprémi Törvényszék)

képviseli: Sövény Gergő elnök kuratóriumi elnök
mint Átvevő (a továbbiakban: Átvevő) – a továbbiakban együttesen: Felek – között az alulírott napon és helyen, az alábbi feltételek szerint:

1. A szerződés előzményei és jogalapja

1.1. Felek rögzítik, hogy néhai Kutor Lajos (születési hely, idő: Budapest, 1925. január 14., anyja neve: Muzs Etel, valahai 8243 Balatonakali, Strand u. 6. szám alatti lakos rendelkezett, hogy hagyatéki vagyonát a Balatonakali fiataljainak épülésére és támogatására kívánja fordítani. Ezen célból Átadót nevezte meg végrendeleti örökösének, és végrendeleti végrehajtót jelölt ki a célok megvalósításának garantálására.
1.2. A végrendeleti végrehajtó az örökhagyó akaratának teljesítése érdekében hozta létre az Átvevő Alapítványt, amelynek kizárólagos célja a néhai által megjelölt közérdekű célok megvalósítása.
1.3. Az örökhagyó hagyatékát képezte a 278 hrsz. alatt nyilvántartott, belterületi fekvésű, természetben a 8243 Balatonakali, Strand utca 6. szám alatti ingatlan is, amely a jogerős hagyatékátadó végzés alapján Átadó tulajdonába került, a végren-deletben meghatározott célhoz kötöttséggel. Átadó az ingatlant értékesítette.
1.4. Átadó Képviselő-testülete a [Határozat száma …………………….] számú határozatával úgy döntött, hogy az ingatlan értékesítéséből származó nettó vételárat – az örökhagyó végakaratának megfelelően – véglegesen átadja Átvevő részére a végrendeleti célok megvalósítására.

2. A szerződés tárgya és teljesítése

2.1. Átadó a jelen szerződés aláírásával kötelezettséget vállal arra, hogy az 1.3. pontban részletezett ingatlan értékesítéséből származó, mindösszesen 47.000.000,-Ft azaz Negyvenhétmillió forint összegű pénzvagyont (vételárat) célhoz kötött támogatásként, végleges jelleggel Átvevő tulajdonába adja.
2.2.  Átvevő a pénzeszköz átvételét és az alapítványi vagyonba való bekerülését köszönettel elfogadja.

3. A vagyon felhasználásának szabályai és elszámolása

3.1. Átvevő kötelezettséget vállal arra, hogy a kapott összeget kizárólag az Alapító Okiratában meghatározott, a néhai végakaratával egyező célra – azaz Balatonakali fiataljainak kulturális, oktatási, sport és egyéb közösségi épülésére – fordítja.
3.2. Átvevő kijelenti, hogy mint nyilvántartásba vett alapítvány, a jogszabályoknak és a bírósági előírásoknak megfelelően elkészített éves számviteli beszámolóval és tevékenységi jelentéssel igazolja a vagyon jogszerű felhasználását.
3.2. 
Átadó jogosult ellenőrizni, hogy az átadott vagyon felhasználása a végrendeleti céloknak megfelelően történik-e. Átvevő köteles Átadó írásbeli megkeresésére 30 napon belül tájékoztatást adni a pénzeszköz felhasználásának állásáról.
4. Záró rendelkezések

4.1. 
Jelen szerződésben nem szabályozott kérdésekben a Polgári Törvénykönyvről szóló 2013. evi V. törvény (Ptk.), valamint az államháztartásról szóló jogszabályok rendelkezései az irányadók.
4.2. 
Jelen szerződés 4 egymással teljesen megegyező eredeti példányban készült, amelyből  2 példány Átadót, 2 példány Átvevőt illeti meg.
4.3. 
Felek a jelen szerződést, mint akaratukkal mindenben megegyezőt, átolvasás és értelmezés után jóváhagyólag, saját kezűleg írják alá.

Balatonakali, 2026. október    .

Balatonakali Község Önkormányzata    
              Balatonakali Gyermekekért Alapítvány  képviseletében:  Koncz Imre polgármester                    képviseletében: Sövény Gergő a kuratórium elnöke
                              Átadó                                                                                   Átvevő

